542.01 REGOLAMENTI DWAR IL-KLASSIFIKAZZJONI TAL-ETÀ DWAR IL-PELLIKOLI U L-PALK L-AVVIŻ LEGALI 416 tal-2012, kif emendat bl-Att XV tal-2015. L-AVVIŻ LEGALI 416 tal-2012, kif emendat bl-Att XV tal-2015. 1. It-titolu ta’ dawn ir-regolamenti hu r-Regolamenti dwar il-Klassifikazzjoni tal-Età dwar il-Pellikoli u l-Palk. 2. Għall-finijiet ta’ dawn ir-regolamenti, sakemm ir-rabta tal-kliem ma teħtieġx xort’oħra: " Att " tfisser l-Att dwar il-Kunsill Malti għall-Arti; "liċenza" u "detentur ta’ liċenza " tfisser il-postijiet, l-operaturi u s-sidien tal-postijiet rispettivament, li għandhom il-permess bil-liġi biex juru xogħlijiet ċinematografiċi u produzzjonijiet fuq il-palk, skont it-tifsiriet kif użati fir-Regolamenti dwar il-Pellikoli u l-Palk; L.S.10.17 " Ministru " tfisser il-Ministru responsabbli għall-Kultura. 3. (1) Għandu jkun hemm bord, li jissejjaħ il-Bord dwar il-Klassifika tal-Età dwar il-Pellikoli, hawniżjed ’il quddiem imsejjaħ "il-Bord tal-Pellikoli", li jkun magħmul minn President u dak l-għadd ta’ membri oħra, li ma jkunx inqas minn ħamsa u mhux iktar minn tmienja, skont ma jinħatru ta’ kull sena mill-Ministru, liema Bord għandu jeżerċita u jaqdi l-funzjonijiet mogħtija lil u b’dawn ir-regolamenti. Il-membri tal-Bord tal-Pellikoli għandhom jibqgħu fil-kariga għal perjodu ta’ sena, liema perjodu jista’ jiġi mġedded. (2) Tkun il-funzjoni tal-Bord tal-Pellikoli li jikklassifika produzzjonijiet ta’ pellikoli fuq il-bażi ta’ linji gwida li jiġu abbozzati u aġġornati perjodikament mill-Bord tal-Pellikoli kif imsejsa fuq dawn il-kriterji li ġejjin: (a) ix-xorta ġenerali tal-produzzjoni, inkluż jekk din tkunx waħda ta’ xorta medika, legali jew xjentifika; u (b) il-mertu letterarju, artistiku jew edukattiv, jekk ikun hemm, tal-produzzjoni; u (ċ) il-livelli ta’ moralità, deċenza u mġiba tajba b’mod ġenerali skont ma huma raġonevolment aċċettati minn adulti; u (d) il-persuni jew klassi ta’ persuni li tkun intiża għalihom jew li x’aktar x jaraw il-produzzjoni. (3) L-ismijiet tal-membri tal-Bord tal-Pellikoli għandhom jiġu pubblikati kull sena fil-Gazzetta. (4) Kull pellikola għandha tkun klassifikata skont il-kategorija tal-età minn mill-inqas żewġ membri tal-Bord tal-Pellikoli skont id-disposizzjonijiet ta’ dawn ir-regolamenti. (5) Meta, f’xi okkażjoni, il-Bord tal-Pellikoli jixtieq jikseb il-parir ta’ xi persuna fuq xi ħaġa jew ħwejjeġ partikolari, il-President tal-imsemmi Bord tal-Pellikoli jista’ jagħżel lil dik il-persuna bħala membru għal dik il-laqgħa jew laqgħat kif jista’ jinħtieġ, u dik il-persuna, meta tkun hekk magħżula, ikollha d-drittijiet u l-privileġġi kollha ta’ membru, ħlief li ma jkollhiex dritt tieħu sehem f’xi deċiżjoni jew fir-rapport imsemmi fir-regolament 6. (6) Id-disposizzjonijiet tas-sub regolament (3) ma japplikawx għal xi persuni magħżula bħala membri kif maħsub fis-sub regolament (5). (7) Id-drittijiet li għandhom jitħallsu lil kull klassifikatur ta’ età ta’ produzzjonijiet tal-pellikola għandhom ikunu dawn li ġejjin: (a) eurouħamsin ċenteżmu (€ 1.50) għal kull trailer ta’ pellikoli; (b) disa’ euro u ħamsin ċenteżmu (€ 9.50) għal kull pellikola. (8) Il-President tal-Bord tal-Pellikoli għandu jitħallas dritt ta’ tmien mija u ħmis tax-il euro (€ 815) fis-sena b’żieda mad-drittijiet previsti fis-sub regolament (7). (9) Il-Bord tal-Pellikoli għandu jkun magħmul minn dak l-għadd ta’ persuni, kif stipulat b’dawn ir-regolamenti, li jkollhom għarfien u esperjenza relevanti għall-klassifikazzjoni ta’ pellikoli u speċifikatament fl-oqsma li ġejjin: (a) apprezzament ta’ pellikola u l-industrija tal-pellikoli u dik awdjoviżiva; (b) kwistjonijiet ta’ interess pubbliku soċjali upsikoloġiku, inklużi kwistjonijiet dwar l-edukazzjoni; u (ċ) kwistjonijiet ta’ żvilupp li jaffettwaw persuni li jkunu taħt l-età ta’ 18-il sena, li wieħed minnhom jiġi maħtur bħala President tal-Bord tal-Pellikoli mill-Ministru; u l-persuna jew persuni maħtura taħt il-paragrafu (ċ) għandhom jiġu hekk maħtura wara konsultazzjoni mal-Kummissarju għat-Tfal. (10) Il-votazzjoni fil-Bord tal-Pellikoli għandha ssir b’maġġoranza, iżda fil-każ li jkun hemm voti indaqs, il-President ikollu vot deċiżiv b’żieda mal-vot oriġinali tiegħu. (11) Il-Bord tal-Pellikoli jista’ jirregola l-proċedura tiegħu stess b’mod ġenerali, u, b’mod partikolari, fir-rigward taż-żamma ta’ laqgħat, l-avviż li għandu jingħata għal dawk il-laqgħat, il-proċeduri f’dawk il-laqgħat, iż-żamma ta’ minuti, il-kustodja, il-produzzjoni u l-ispezzjoni ta’ dawk il-minuti, u dawk l-affarijiet oħra li għandhom x’jaqsmu mal-funzjonijiet tiegħu. (12) Il-Bord tal-Pellikoli jista’ jaġixxi minkejja kull vakanza li jista’ jkun hemm fost il-membri tiegħu. 4. Klassifikazzjoni ta’ pellikoli skont l-età. Il-klassifika tal-pellikoli skont l-età għandha titmexxa mill-Bord tal-Pellikoli u għandha tiġi komunikata mill-aktar fis lill-applikant u għandha tiġi notifikata lid-detenturi ta’ liċenza dwar ċinematografi. 5. Applikazzjoni għal eżami. L-applikazzjonijiet għall-klassifikazzjoni skont l-età, ta’ pellikoli mill-klassifikaturi dwar l-etajiet għandhom isiru lill-President tal-Bord tal-Pellikoli fuq formuli li jinkisbu mill-Bord tal-Pellikoli, f’format stampat jew elettroniku, mingħajr ħlas. 6. Eżami mill-klassifikaturi dwar l-etajiet. (1) Il-klassifikaturi eżaminaturi dwar l-etajiet għandhom, fid-diskrezzjoni tagħhom, jagħmlu rapport, wara li jkunu qiesu l-linji gwida abbozzati skont ir-regolament 3(2), dwar jekk il-pellikola li għaliha tkun tirriferixxi l-applikazzjoni tkun tista’ jew ma tistax tgħaddi għall-wiri, u għandhom jikklassifkaw dik il-pellikola skont waħda mill-kategoriji li ġejjin, u għandhom javżaw lill-applikant u l-pubbliku ġenerali dwar dik il-klassifikazzjoni: (i) ‘U’-UNIVERSALI. Tajjeb għal kulħadd. (ii) ‘PG’-GWIDA TAL-ĠENITURI. Jista’ jarahom kulħadd, iżda xixeni jistgħu ma jkunux tajbin għat-tfal żgħar. (iii) ‘12A’-Tajjeb biss għal persuni li għalqu 12-il sena, u fuqhom: Iżda persuni ta’ età iżgħar minn 12-il sena jistgħu jarawhom jekk ikunu akkumpanjati minn persuna adulta biss. (iv) ‘12’-Tajjeb biss għal persuni li għalqu 12-il sena, u fuqhom. (v) ‘15’-Tajjeb biss għal persuni li għalqu 15-il sena, u fuqhom. (vi) ‘18’-Tajjeb biss għal persuni li għalqu 18-il sena, u fuqhom. (2) Waqt l-eżami ta’ pellikola sottomessa għall-klassifikazzjoni skont l-età, il-Bord tal-Pellikoli jista’ jibgħat għall-persuna li tippreżenta l-pellikola u jiddiskuti ma’ dik il-persuna l-klassifikazzjoni skont l-età li għandha tingħata lil dik il-pellikola. (3) Il-Bord tal-Pellikoli għandu, flimkien mal-klassifikazzjoni, jippubblika, kemm f’forma elettronika jew f’forma oħra, ir-raġunijiet li jiġġustifikaw il-klassifikazzjoni skont l-età, u avviżi lill-pubbliku li jkun fihom informazzjoni addizzjonali dwar x’ikun fihom il-pellikolihekk klassifikati. 7. Ħruġ ta’ ċertifikat. (1) Il-Bord tal-Pellikoli għandu, skont hekk, joħroġ ċertifikat dwar il-klassifikazzjoni skont l-età, liema ċertifikat għandu jintbagħat lill-applikanti kollha. (2) Iċ-ċertifikat dwar il-klassifikazzjoni skont l-età u l-avviżi lill-pubbliku li jkun fihom informazzjoni addizzjonali għandhom jiġu esibiti f’post fejn jidhru sewwa fid-daħla taċ-ċinematografu u jistgħu jinġiebu għall-attenzjoni tal-pubbliku b’xi mezz ieħor. 8. Reviżjoni ta’ deċiżjoni tal-klassifikaturi eżaminaturi dwar l-etajiet. (1) Meta l-klassifikaturi eżaminaturi dwar l-etajiet ikunu rrapurtaw li pellikola- (a) tkun tista’ tintwera f’xi waħda mill-kategoriji speċifikati fir-regolamenti 6; jew (b) ma tistax tintwera f’xi waħda mill-kategoriji speċifikati fir-regolamenti 6; il-persuna li tkun applikat għall-eżami tal-pellikoli tista’, jekk tħoss ruħha a ggravata bid-deċiżjoni, fi żmien ħamest ijiem minn meta tirċievi dik id-deċiżjoni, tapplika bil-miktub lill-Bord tar-Reviżjoni tal-Klassifikazzjoni (hawnhekk iżjed ’il quddiem imsejjaħ "il-Bord ta’ Reviżjoni") għal reviżjoni ta’ dik id-deċiżjoni. Il-Bord ta’ Reviżjoni jista’ jikkonferma jew jirrevedi d-deċiżjoni tal-Bord tal-Pellikoli. (2) Il-Bord ta’ Reviżjoni għandu jkun magħmul minn tliet (3) persuni maħtura mill-Ministru, u wieħed minnhom għandu jiġi maħtur President tal-Bord ta’ Reviżjoni: Iżda l-membri tal-Bord ta’ Reviżjoni ma għandhomx ikunu l-istess membri li jkunu maħtura fil-Bord tal-Pellikoli. (3) Il-Bord ta’ Reviżjoni għandu jkun magħmul minn persuni li jkollhom għarfien u esperjenza relevanti għall-klassifikazzjoni ta’ pellikoli u speċifikatament fl-oqsma identifikati fir-regolament 3(9): Iżda l-persuna maħtura skont il-qasam ta’ għarfien imsemmi fir-regolament 3(9)(ċ) għandha tiġi hekk maħtura wara konsultazzjoni mal-Kummissarju għat-Tfal. (4) Il-votazzjoni fil-Bord ta’ Reviżjoni għandha ssir b’maġġoranza, u kull membru tal-Bord ta’ Reviżjoni għandu jkun preżenti biex jittieħed vot. Fil-każ li jkun hemm voti indaqs, il-President ikollu vot deċiżiv b’żieda mal-vot oriġinali tiegħu. (5) Meta jirċievi dik l-applikazzjoni, il-President tal-Bord ta’ Reviżjoni għandu jagħmel l-arranġamenti meħtieġa biex il-pellikola terġa’ tiġi eżaminata mill-membri kollha tal-Bord ta’ Reviżjoni u d-deċiżjoni tagħhom, bla ħsara għad-dispożizzjonijiet tar-regolament 9, tkun finali. (6) Fid-deliberazzjonijiet tiegħu, il-Bord ta’ Reviżjoni għandu jasal għad-deċiżjoni tiegħu skont it-termini ta’ dawn ir-regolamenti u tal-linji gwida abbozzati skont ir-regolament 3(2), u għandu jagħti raġunijiet għad-deċiżjoni. Il-Bord ta’ Reviżjoni għandu jinnotifika lill-applikant id-deċiżjoni finali tiegħu fir-rigward tal-klassifikazzjoni skont l-età u r-raġunijiet li għalihom ittieħdet id-deċiżjoni. (7) Kap. 490. Kap. 490. Kull persuna li tossruħha a ggravata bid-deċiżjoni tal-Bord ta’ Reviżjoni jkollha d-dritt illi, fi żmien għoxrin ġurnata minn meta tingħata d-deċiżjoni tal-Bord ta’ Reviżjoni, tagħmel rikors quddiem it-Tribunal ta’ Reviżjoni Amministrattiva stabbilit bl-artikolu 5 tal-Att dwar il-Ġustizzja Amministrattiva sabiex titlob ir-reviżjoni ta’ dik id-deċiżjoni. (8) Kap. 490. Kap. 490. Id-disposizzjonijiet tal-Att dwar. il-Ġustizzja Amministrattiva, sakemm ikunu japplikaw għat-Tribunal ta’ Reviżjoni Amministrattiva, għandhom japplikaw għal kull proċedura quddiem l-imsemmi Tribunal u l-kliem "amministrazzjoni pubblika" fl-imsemmija liġi tittieħed bħala referenza għall-Bord tal-Pellikoli u l-Bord ta’ Reviżjoni. (9) Kull proċedura pendenti, fid-data tal-bidu fis-seħħ ta’ dawn ir-regolamenti, quddiem xiqorti minn deċiżjoni tal-Bord tal-Pellikoli jew tal-Bord ta’ Reviżjoni għandha tkompli tinstema’ minn dik il-qorti mingħajr preġudizzju għad-disposizzjonijiet tar-regolament 9. 9. Sottomissjoni mill-ġdid. Meta pellikola, bit-tieni eżami jew mingħajr u kif previst fir-regolament 8, ma tkunx għaddiet mill-Bord tal-Pellikoli bħala tajba għall-wiri f’xi kategorija speċifikata fir-regolament 6, dik il-pellikola ma tistax terġa tiġi sottomessa għal klassifikazzjoni qabel ma tgħaddi sena mid-deċiżjoni. 10. Min jista’ jidħol biex jara l-pellikola. Kull meta xi pellikola partikolari tkun klassifikata taħt xi waħda mill-kategoriji speċifikati fir-regolament 6(1), ebda persuna taħt l-età speċifikata f’xi kategorija ta’ klassifikazzjoni skont l-età partikolari f’dak ir-regolament ma għandha titħalla tidħol għall-wiri ta’ dik il-pellikolau f’kull każ bħal dak l-avviż imsemmi fir-regolament 7 għandu jinkludi twissija li dawk il-persuni ma jitħallewx jidħlu għall-wiri ta’ dik il-pellikola. Iktar minn hekk, f’kull każ bħal dak, twissija fl-istess sens magħmula b’ittri kbar għandha titwaħħal fid-daħla taċ-ċinematografu. 11. Pellikoli li jistgħu jintwerew fl-istess programm. (1) Il-pellikoli li jistgħu jintwerew fl-istess programm bħal tal-kategorija tal-pellikola prinċipali msemmija fl-Ewwel Kolonna ta’ hawn taħt għandhom ikunu tal-kategorija jew kategoriji msemmijin fit-Tieni Kollonna ta’ hawn taħt, u jkun reat li wieħed juri ma’ dawn il-pellikoli prinċipali xi pellikola, li ma tkunx pellikola ta’ riklammgħoddi mill-Bord tal-Pellikoli, klassifikata f’kategorija differenti. L-Ewwel Kolonna It-Tieni Kolonna Pellikola prinċipali Pellikoli oħra U UPGPGu U 12A 12A, Pgu U 1212, 12A, PGu U 1515, 12A, 12, PGu U 1818, 15, 12A, 12, PG u U (2) Meta, fil-każ ta’ programm doublefeature, dan ikollu pellikola tal-kategorija 18 u pellikola ta’ xi kategorija oħra, il-pellikola tal-kategorija 18 għandha titqies bħala l-pellikola prinċipali; u meta dan ikollu pellikola tal-kategorija 15 u pellikola tal-kategorija 12A,12 jew PG jew U, il-pellikola ta’ kategorija 15 għandha titqies bħala l-pellikola prinċipali; u meta dan ikollu pellikola tal-kategorija 12A u pellikola ta’ kategorija PG jew U, il-pellikola tal-kategorija 12A għandha titqies bħala l-pelllikola prinċipali; u meta dan ikollu pellikola tal-kategorija 12 u pellikola ta’ kategorija 12A, PG jew U, il-pellikola tal-kategorija 12 għandha titqies bħala l-pelllikola prinċipali; u meta dan ikollu pellikola tal-kategorija PGupellikola ta’ kategorija U, il-pellikola tal-kategorija PG għandha titqies bħala l-pelllikola prinċipali. 12. Fil-każijiet imsemmijin fir-regolamenti 10 u 11, id-detenturi ta’ liċenza ta’ ċinematografi u, kif jista’ jagħti l-każ, l-aġent jew l-impjegat tagħhom, ma jkunx ħati ta’ reat li daħħal għall-esibizzjoni ta’ pellikola jew programm persuna taħt l-età meħtieġa, jekk jipprova għas-sodisfazzjon tal-qorti illi, meta jitqiesu ċ-ċirkostanzi kollha, huwa kellu raġuni biex jaħseb illi l-persuna kienet tal-età meħtieġa, u ma għandu f’ebda każ ikun ħati ta’ reat jekk xi persuna li jkollha inqas mill-età speċifikata fil-kategorija tidħol għal wirja ta’ pellikola jew programm li minnu tkun eskluża minħabba fl-età. 13. Espożizzjoni ta’ avviż. Id-detentur ta’ liċenza għandu jdaħħal, f’kull kartell unuriklamespost għall-pubbliku, hekk kif jinħareġ iċ-ċertifikat imsemmi fir-regolament 7, xi wieħed minn dawn l-avviżi li ġejjin, skont il-każ, flimkien mal-avviżi lill-pubbliku li jkun fihom l-informazzjoni addizzjonali skont ir-regolament 6(3), b’ittri kapitali: TEST TAL-AVVIŻI GĦAL ĊINEMATOGRAFI Ċertifikat U Jistgħu jidħlu persuni ta’ kulletà Ċertifikat PG Jistgħu jidħlu persuni ta’ kulletà iżda xixeni jistgħu ma jkunux tajbin għat-tfal żgħar Ċertifikat 12ATajjeb biss għal persuni li għalqu 12-il sena, u fuqhom, iżda persuni ta’ età iżgħar minn 12-il sena jistgħu jarawhom jekk ikunu akkumpanjati minn persuna adulta biss Ċertifikat 12 Jistgħu jidħlu persuni minn 12-il sena ’l fuq Ċertifikat 15 Jistgħu jidħlu persuni minn 15-il sena ’l fuq Ċertifikat 18 Jistgħu jidħlu persuni minn 18-il sena ’l fuq 14. Tifsira ta’ "pellikola". Għall-finijiet ta’ dawn ir-regolamenti, il-kliem "pellikola" jew "pellikoli" jinkludu kartelluni, avviżi, ritratti, li bretti jew kull kitba fil-qosor dwar il-pellikoli. 15. Detentur ta’ liċenza huwa responsabbli biex jara li l-projezzjoni tal-pellikola ċertifikata ssir sewwa, kif ukoll illi jitħarsu bir-reqqa kollha d-dispożizzjonijiet ta’ dawn ir-regolamenti. 16. Produzzjonijiet teatrali. (1) Il-produzzjonijiet kollha teatrali u produzzjonijiet oħra fuq il-palk, li għalihom jista’ jattendi l-pubbliku, kemm bi ħlas jew b’xejn, għandhom jingħataw klassifikazzjoni skont l-età raġonevoli u xierqa, skont il-kategoriji tal-klassifikazzjoni skont l-età elenkati fir-regolament 6(1). Il-klassifikazzjoni skont l-età għandha tiġi esibita f’post fejn tidher sewwa fid-daħla tal-binja fejn tkun ser ssir il-produzzjoni u tista’ tiġi komunikata lill-pubbliku b’kull mezz ieħor. (2) Il-persuna responsabbli biex tiġi determinata l-klassifikazzjoni skont l-età b’konformità ma’ dawn ir-regolamenti fir-rigward ta’ produzzjonijiet teatrali u produzzjonijiet oħra fuq il-palk għandha tkun il-persuna li tipproduċi l-produzzjoni teatrali jew produzzjoni oħra; fl-assenza tal-persuna identifikata bħala l-persuna li tipproduċi dik il-produzzjoni, għandha tkun il-persuna li tidderieġi l-produzzjoni; fl-assenza ta’ dawn iż-żewġ persuni, għandha tkun id-detentu r reġistrat tal-liċenza tal-post fejn issir il-produzzjoni; u fl-assenza tiegħu, is-sid tal-post fejn issir il-produzzjoni. (3) Meta jkun meħtieġ, għandhom jingħataw lill-pubbliku, mill-persuna responsabbli għad-determinazzjoni tal-klassifikazzjoni skont l-età skont is-subartikolu (2), avviżi lill-pubbliku li jkun fihom informazzjoni addizzjonali dwar x’ikun fihom produzzjonijiet teatrali u produzzjonijiet oħra. Dawn l-avviżi, flimkien mal-klassifikazzjoni skont l-età li tkun ingħatat, għandhom jiġu esibiti f’post fejn jidhru sewwa fid-daħla tal-binja fejn tkun ser ssir il-produzzjoni u jistgħu jiġu komunikati lill-pubbliku b’kull mezz ieħor. (4) Il-persuna responsabbli għad-determinazzjoni tal-klassifikazzjoni skont l-eta għal produzzjonijiet teatrali u produzzjonijiet oħra skont is-sub regolament (2), għandha tagħmel dan b’konformità ma’ linji gwida maħruġin mill-Bord ta’ Gwida msemmi fir-regolament 17. (5) Kull rakkomandazzjoni, parir, avviż jew alternattiva maħruġa mill-Bord ta’ Gwida għal produzzjoni teatrali jew produzzjoni oħra msemmija għandhom jiġu esibiti mill-persuna responsabbli kif imsemmi fis-sub regolament (2), f’post fejn jidhru sewwa fid-daħla tal-binja fejn tkun serissir il-produzzjoni u jistgħu jiġu komunikati lill-pubbliku b’kull mezz ieħor. 17. Bord ta’ Gwida għal produzzjonijiet teatrali. Emendat: XV.2015.37. (1) Għandu jkun hemm bord, li jkun magħruf bħala l-Bord ta’ Gwida, li jiġi maħtur mill-Ministru, u li jkun magħmul minn: (a) il-President tal-Kunsill Malti għall-Artiex officio, li jkun il-President tal-Bord ta’ Gwida; u (b) mhux aktar minn erba’ membri oħra li jkollhom għarfien u esperjenza relevanti għall-klassifikazzjoni ta’ produzzjonijiet teatrali u fuq il-palku speċifikatament fl-oqsma li ġejjin: (i) għarfien u esperjenza fil-qasam ta’ produzzjonijiet teatrali u fuq il-palk; (ii) kwistjonijiet ta’ interess pubbliku soċjali upsikoloġiku, inklużi kwistjonijiet dwar l-edukazzjoni; u (iii) kwistjonijiet ta’ żvilupp li jaffettwaw persuni li jkunu taħt l-età ta’ 18-il sena, u kull persuna jew persuni maħtura taħt il-paragrafu (b)(iii) għandhom jiġu hekk maħtura wara konsultazzjoni mal-Kummissarju għat-Tfal. Il-membri tal-Bord ta’ Gwida għandhom jibqgħu fil-kariga għal perjodu ta’ tliet snin, liema perjodu jista’ jiġi mġedded. (2) Il-votazzjoni għandha ssir b’maġġoranza, iżda fil-każ li jkun hemm voti indaqs, il-President għandu jkollu votdeċiżiv b’żieda mal-vot oriġinali tiegħu. 18. Funzjonijiet tal-Bord ta’ Gwida. (1) Il-Bord ta’ Gwida jkollu l-funzjonijiet li ġejjin: (a) li jabbozza linji gwida, u jaġġornahom minn żmien għal żmien, li għandhom jiġu konsultati mill-persuna responsabbli biex tiġi determinata l-klassifikazzjoni skont l-età b’konformità mar-regolament 16(2), fid-deċiżjoni li tittieħed dwar il-klassifikazzjoni xierqa skont l-età li għandha tingħata għall-produzzjonijiet teatrali tagħhom; (b) wara talba bil-miktub mill-persuna responsabbli biex tiġi determinata l-klassifikazzjoni skont l-età b’konformità mar-regolament 16(2), jagħti r-rakkomandazzjoni tiegħu, bil-miktub u fi żmien raġonevoli, dwar liema klassifikazzjoni skont l-età tkun xierqa għall-produzzjoni teatrali jew produzzjoni oħra inkwistjoni; (ċ) jirċievi lmenti u risentimenti minn xi membru tal-pubbliku li jħoss ru ħuurtat jew offiż b’xi produzzjoni teatrali jew produzzjoni fuq il-palk oħra. (2) Ilmenti u risentimenti magħmulin mill-membri tal-pubbliku skont is-sub regolament (1)(ċ) għandhom jiġu indirizzati lill-Bord ta’ Gwida u sottomessi bil-miktub. (3) Meta jirċievi xilment jew risentiment bħal dawn, il-Bord ta’ Gwida għandu jikkomunika mal-persuna responsabbli għad-determinazzjoni tal-klassifikazzjoni skont l-età, skont ir-regolament 16(2), u jista’ jesiġi lijara prova jew verżjoni fuq il-palk tal-produzzjoni teatrali jew produzzjoni oħra. (4) Il-Bord ta’ Gwida jista’ jiddeċiedi: (a) li jiċħad il-pretensjonijiet magħmulin fl-ilment jew risentiment; jew (b) li jirrakkomanda klassifikazzjoni skont l-età alternattiva għall-produzzjoni teatrali jew produzzjoni oħra fuq il-palk; jew (ċ) li jirrakkomanda li jiġu abbozzati u komunikati lill-pubbliku avviżi rigward x’ikun fiha l-produzzjoni teatrali jew produzzjoni oħra fuq il-palk. (5) Kull gwida, parir, rakkomandazzjoni, opinjoni jew linja gwida maħruġa mill-Bord ta’ Gwida għandhom jinħarġu bil-miktub u għandhom ikunu disponibbli għall-pubbliku. (6) Il-Bord ta’ Gwida għandu jżomm record tat-talbiet, lmenti u korrispondenza kollha li jkun riċieva u ta’ kull parir, rakkomandazzjoni, opinjoni u linja gwida li jagħti jew joħroġ. (7) Kap. 490. Kap. 490. L-azzjonijiet u r-rakkomandazzjonijiet tal-Bord ta’ Gwida għandhom josservaw id-dispożizzjonijiet tal-Att dwar il-Ġustizzja Amministrattiva u l-prinċipji li jinsabu f’dak l-Att. 19. Kull ksur ta’ dawn ir-regolamenti għandu jinġieb għall-attenzjoni tal-bordijiet stabbiliti b’dawn ir-regolamenti, u dawk il-bordijiet għandhom, sakemm fl-opinjoni tagħhom il-kwistjoni ma tkunx frivola u vessatorja, jirreferu l-kwistjoni lill-awtoritajiet kompetenti. 20. Reati u pieni. (1) Kull persuna li tikseb aċċess għall-wiri ta’ pellikola jew programm li hi tkun eskluża minnhom minħabba fl-età tagħha tkun ħatja ta’ reat. (2) Kull persuna li tinsabħatja mill-Qorti tal-Maġistrati (Malta) jew mill-Qorti tal-Maġistrati (Għawdex) ta’ reat kontra s-subregolament (1) teħel, meta tinsab ħatja, ammenda ta’ mhux inqas minn mitteuro (€ 100) għal kull kontravvenzjoni, iżda f’każ ta’ reat ieħor jew sussegwenti li jkun magħmul fi żmien sitt xhur mid-data ta’ meta tkun instabet ħatja taħt dawn ir-regolamenti jew xi regolamenti oħra li jirrigwardaw iċ-ċinematografi, dik l-ammenda tkun ta’ mhux inqas minn ħames mitteuro (€ 500) u mhux iktar minn elfeuro (€ 1000) għal kull kontravvenzjoni. 21. Reati oħra. (1) Kull persuna litqiegħed għall-wiri pellikola bi ksur ta’ dawn ir-regolamenti jew li, f’post li fih jista’ jattendi l-pubbliku, kemm bi ħlas jew b’xejn, tippreżenta produzzjoni teatrali jew produzzjoni fuq il-palk mingħajr ma tesibixxi- (a) il-klassifikazzjoni skont l-età fir-rigward tal-pellikola jew produzzjoni; jew (b) il-gwida, opinjoni jew rakkomandazzjoni mogħtija mill-Bord ta’ Gwida, jekk ikun hemm, tkun ħatja ta’ reat kontra dawn ir-regolamenti. (2) Kull persuna li tinsabħatja mill-Qorti tal-Maġistrati (Malta) jew mill-Qorti tal-Maġistrati (Għawdex) ta’ reat kontra s-subregolament (1) teħel, meta tinsab ħatja: (a) għal reati li jirrigwardaw pellikoli, ammenda ta’ mhux anqas minn mitt euro (€ 100) u mhux iżjed minn ħames mitteuro (€ 500) għal kull kontravvenzjoni, iżda f’każ ta’ reat ieħor jew sussegwenti li jkun magħmul fi żmien sitt xhur mid-data ta’ meta tkun instabet ħatja taħt dawn ir-regolamenti jew xi regolamenti oħra li jirrigwardaw iċ-ċinematografi, dik l-ammenda tkun ta’ elfeuro (€ 1000) għal kull kontravvenzjoni; u (b) għal reati li jirrigwardaw produzzjonijiet teatrali jew produzzjonijiet oħra fuq il-palk, ammenda ta’ mhux anqas minn mitt euro (€ 100) u mhux iżjed minn ħames mitteuro (€ 500) għal kull kontravvenzjoni, iżda f’każ ta’ reat ieħor jew sussegwenti li jkun magħmul fi żmien sitt xhur mid-data ta’ meta tkun instabet ħatja, dik l-ammenda tkun ta’ ħames mitteuro (€ 500) għal kull kontravvenzjoni.